Tettamen-it temsefham yid-s, acku twulef amek tt-id-ttmuqulen wiyaḍ ččan aqerruy-is, ɣef way-a Maziɣ yufrar-d ɣur-s, yesɛa adeg deg tudert-is, temmal-as timussniwin mebla cceḥḥa, ula d nettat daɣen yettqadar-itt, maḥsub fkan-d amedya yelhan i yimenzayen i ilaq ad ilin gar sin n yimeddukal neɣ snat n tmeddukal, mlan-d belli mačči ala tayri i izemren ad ttejmeɛ gar uwtem d tewtemt, acku tameṭṭut d allaɣ ad nuɣal kan ɣer tmuɣli-nni d-nuder deg tazwara, belli tameṭṭut tezmer ad ttili d tameddakelt, d tamwanest, d tamɛiwent, d tayet ara ireffden iɣeblan, anamek-is mačči kan d tafekka i yellan deg-s neɣ ilaq d laḥmala kan ara yezdin argaz d tmeṭṭut, llan wassaɣen zeddigen nniḍen, ad naf Sima tezga s idis n Maziɣ anda yeḥsel yettaf-itt-id, tbedd ɣer tama-s anda ixuṣṣ temmal-as, Sima d Maziɣ seg wakken ttemsefhamen, d nettat i d-yellan d lmendad ɣef tezrawt n turagt-ines, uɣalen mtawan, ttemyarun dima, ulac ass ur hḍiren ara ɣef tarrayt d wamek ara yexdem tazrawtis sb 30. anamek-is mwalafen, ttmeslayen dima ɣef wayen yeɛnan leqraya, ttqeṣṣiren dima akken, tettɛawan-it, zgan msefhamen wa gar-asen.